 

ენერგოეფექტურობის კონკურსი

ონისა და სამტრედიის მუნიციპალიტეტების მცირე ბიზნესებისთვის

გ ა ნ ც ხ ა დ ე ბ ა

ენერგოეფექტურობის ცენტრი (EECG) გერმანიის საერთაშორისო თანამშრომლობის (GIZ) პროექტის "მდგრადი ურბანული განვითარება" ფარგლებში აცხადებს კონკურსს მცირე და საშუალო საწარმოებისთვის (SMEs), რომლებიც ოპერირებენ ონისა და სამტრედიის მუნიციპალიტეტებში.

კონკურსის მიზანია ობიექტების ენერგოეფექტურობის გაუმჯობესებაში ადგილობრივი ბიზნესების მხარდაჭერა, ენერგო აუდიტის განხორციელება. რის შედეგადაც გამოვლინდება ენერგიისა და ენერგო გადასახადების დამზოგი ტექნოლოგიური ღონისძიებები და მათი დანერგვისთვის საჭირო პროფესიული რეკომენდაციები.

კონკურსი წარმატებულ მონაწილეებს შესაძლებლობას აძლევს:

o მიიღონ ექსპერტული ტექნიკური დახმარება ენერგოეფექტურობის მიმართულებით;

o შეფასდეს ობიექტის არსებული მდგომარეობა ენერგო მოხმარების კუთხით;

o მომზადდეს ინდივიდუალური ტექნიკური წინადადებები ღონისძიებებისთვის, რომლებიც გამოიწვევს ენერგოეფექტურობის გაუმჯობესებას;

o მიიღონ რეკომენდაციები შესაბამისი მასალებისა და ტექნოლოგიების შერჩევაზე;

o მიიღონ დამატებითი ტექნიკური მხარდაჭერა თავიანთი ობიექტების ენერგოეფექტურობის მაჩვენებლების გასაუმჯობესებლად .

## ვის შეუძლია მონაწილოების მიღება?

კონკურსში მონაწილეობა შეუძლიათ მცირე და საშუალო საწარმოებს *(SMEs),* რომლებიც*:*

o ოპერირებენ/ფუნქციონირებენ ონის ან სამტრედიის მუნიციპალიტეტებში;

o ფუნქციონირებენ რომელიმე ქვემოთ ჩამოთვლილ სფეროში: საოჯახო სასტუმროები, რესტორნები, კაფეები, სილამაზის სალონები, სამედიცინო/სტომატოლოგიური კაბინეტები, მაღაზიები, სახელოსნოები, მომსახურების ცენტრები და სხვა.

o ფლობენ საკუთრებაში ან გრძელვადიანი იჯარით შენობას/შენობის ნაწილს ონისა და სამტრედიის მუნიციპალიტეტში და ამ შენობაში ენერგია მოიხმარება შიდა ტემპერატურული კომფორტის შესაქმნელად;

o მზად არიან თავიანთი გამოცდილება გაუზიარონ სხვა კომპანიებსაც რეგიონში.

 

## რას უზრუნველყოფს კონკურსი?

1. ენერგოეფექტურობის გაუმჯობესებაზე მიმართულ ექსპერტულ მომსახურებას *-* ენერგოაუდიტის განხორციელებას*,* რომელიც მოიცავს*:*

o ენერგომოხმარებისა და დანაკარგების გამოვლენა-შეფასებას;

o შენობისა და/ან ენერგეტიკული მოწყობილობების ტექნიკურ ანალიზს;

o ენერგოეფექტურობის გასაუმჯობესებელ რეკომენდაციებს.

1. ექსპერტული*,* შედეგებზე დაფუძნებული ტექნიკური მხარდაჭერა*.* შერჩეული *SME-*იები მიიღებენ*:*

o კონკრეტულ ტექნიკურ წინადადებებს ენერგოეფექტური ღონისძიებების დანერგვისთვის;

o რეკომენდაციებს მასალებისა და ტექნოლოგიების შერჩევაზე.

კონკურსში გამარჯვებული აპლიკანტებისთვის შეიძლება შეთავაზებული იქნას ობიექტებში შერჩეული ენერგოეფექტურობის ღონისძიებების განხორციელება*.*

ექსპერტული მომსახურება განხორციელდება თითოეულ მუნიციპალიტეტში ორ (2) შერჩეულ კომპანიაში.

დაინტერესებულმა პირებმა, კონკურსში მონაწილეობის მიზნით უნდა წარმოადგინონ შევსებული განაცხადის ფორმა 2026 წლის 16 იანვრამდე, (იხილეთ დანართი 1) შემდეგ ელექტრონულ მისამართზე: [eecgeo@eecgeo.org.](mailto:eecgeo@eecgeo.org) საგანში მიუთითეთ: ენერგოეფექტურობის კონკურსი.

## კონკურსის ეტაპები

o შერჩევის ჯგუფის (GIZ და EECG) მიერ მონაწილეების შერჩევა

o საინფორმაციო შეხვედრები მცირე და საშუალო საწარმოებთან ენერგოეფექტურობის გაუმჯობესების პრაქტიკული ზომების შესახებ: 2026 წლის თებერვალი

o ტექნიკური წინადადებების, რეკომენდაციების შემუშავება და ენერგო აუდიტი EECG-ის მიერ: ბოლო ვადა: 2026 წლის 30 აპრილი

## რატომ უნდა მიიღოთ კონკურსში მონაწილეობა?

o გაიგებთ, სად არის ენერგო დანაკარგები თქვენს საწარმოში/ობიექტში;

o გაიგებთ როგორაა შესაძლებელი შემოსავლების გაზრდა განახლებადი ენერგიით;

o მიიღებთ კონკრეტულ, პრაქტიკულ რეკომენდაციებს ხარჯების შესამცირებლად;

o შეამცირებთ ენერგიის დანახარჯს და გაიუმჯობესებთ ოპერირების ხარისხს;

o ბიზნესის კომფორტი, გარემო და მომსახურების სტანდარტი მნიშვნელოვნად მოიმატებს.

ენერგოეფექტურობის კონკურსი

# ონისა და სამტრედიის მუნიციპალიტეტების მცირე ბიზნესებისთვის

განაცხადის ფორმა

# ზოგადი ინფორმაცია

* + საწარმოს სრული სახელწოდება:
  + იურიდიული სტატუსი (მაგ. ს/კ, შპს, ა.შ.):
  + რეგისტრაციის ნომერი:
  + მისამართი:
  + ძირითადი საქმიანობის სფერო:
  + საკონტაქტო პირი (სახელი, გვარი):
  + პოზიცია:
  + ტელეფონი:
  + ელ.ფოსტა:
  + საწარმოში დასაქმებულთა რაოდენობა:

# საწარმოს/ობიექტის მდებარეობა და ინფრასტრუქტურა

* + მისამართი:
  + ობიექტის ტიპი (მაგ. საოჯახო სასტუმრო, რესტორანი, კაფე, სალონი, მაღაზია, სახელოსნო, სამედიცინო ცენტრი, სხვა):
  + შენობის მფლობელობა:
    - საკუთრება
    - გრძელვადიანი იჯარა (გთხოვთ წარმოადგინოთ მეპატრონეს თანხმობის დოკუმენტი)
  + შენობის/ობიექტის აღწერა (ფართი, ძირითადი ინფრასტრუქტურა, მოწყობილობები):
  + ფოტომასალა (გთხოვთ დაურთოთ რამდენიმე ფოტო თქვენი ობიექტისა და ძირითადი ენერგიის მომხმარებელი დანადგარების ჩამონათვალი
  + წლიური ენერგო გადასახადი გაზი. ელ .ენერგია, შეშა სხვა

# მონაწილეობის მოტივაცია

* + მოკლე ახსნა-განმარტება, რატომ სურს თქვენს საწარმოს მონაწილეობა კონკურსში:
  + მიმდინარე გამოწვევები ენერგოეფექტურობის კუთხით (მაგ. მაღალი ელექტროენერგიის ხარჯები, არასრულყოფილი გათბობის/გაგრილების სისტემა, მოწყობილობების ენერგო დანაკარგები და ა.შ.):

# დამადასტურებელი დოკუმენტები

* + საკუთრების ამონაწერი ან მეპატრონეს თანხმობის წერილი სივრცის გამოყენებაზე
  + ფოტომასალა ობიექტის შესახებ
  + სხვა, რაც საჭიროდ ჩათვლით კონკურსში მონაწილეობის დასამტკიცებლად

თარიღი:

ხელმოწერა: